Driejarige sterf toe huis brand | Maroela Media
Foto bloot ter illustrasie. (Foto: Cullan Smith/Unsplash)
Elton Saterdag, 'n driejarige seuntjie, is Dinsdag in die vroeë oggendure dood toe 'n brand uitgebreek het in die plakkershuis waar hy geslaap het.
Die polisie in die Oos-Kaap is omstreeks 01:00 ontbied na 'n brand in Virgostraat in die Barcelona- informele nedersetting in Gelvandale.
"Ná die brand geblus is, is die liggaam van die driejarige Elton gevind. Die seuntjie se 34-jarige ma, sy 10-jarige sussie en 'n vyf maande oue baba het beserings opgedoen, maar kon uit die brandende huis ontsnap."
Die ma het brandwonde aan haar arms en rug opgedoen en die 10-jarige meisie het brandwonde aan haar arm en been opgedoen. Die baba het geringe skraapwonde opgedoen. Hulle is na 'n hospitaal geneem vir verdere behandeling.
"Die oorsaak van die brand is vermoedelik 'n kers wat omgeval het. 'n Geregtelike doodsondersoek word gedoen."
Ai, dit is so hartseer. Deur hoeveel jare heen is daar waarskuwings oor brandende kerse, en brande wat ontstaan as gevolg van brandende kerse, nogsteeds nis daar mense wat nie gehoor gee nie. Leef asseblief liewer in donkerte as om 'n kers te laat brand.